
ΑΠΟΦΑΣΕΙΣ 

Διάθεση στην αγορά και εγκατάσταση ρευματοδοτών 
και ρευματοληπτών. 1 

Τ ροποποίηση άδειας λειτουργίας, για τη συμπλήρωση 
της δραστηριότητας, για παραγωγή και ιατροτε- 
χνολογικών προϊόντων, του εργοστασίου παραγω¬ 
γής φαρμακευτικών και καλλυντικών προϊόντων, 
της Ε.Ι. Ζαρμπή & Σια Ο.Ε. «ϋοΐιηζ», που βρίσκεται 


στο Δήμο Μεγάρων, του Νομού Αττικής. 2 

Τροποποίηση της 191915/99 απόφασης του Υπουρ¬ 
γού Εργασίας και Κοινωνικών Ασφαλίσεων. 3 


Τροποποίηση της 191936/20.10.99 απόφασης του 
Υπουργού Εργασίας και Κοινωνικών Ασφαλίσεων. 4 

Τροποποίηση της 191937/98 απόφασης του Υπουρ¬ 


γού Εργασίας και Κοινωνικών Ασφαλίσεων. 5 

Τροποποίηση της 190114/99 απόφασης του Υπουρ¬ 
γού Εργασίας και Κοινωνικών Ασφαλίσεων. 6 

Τροποποίηση και προσαρμογή στις διατάξεις του Π.Δ. 
410/95 (Δ.Κ.Κ.) της Συστατικής πράξης της αμι¬ 
γούς δημοτικής επιχείρησης με την επωνυμία «Δή¬ 
μος Αθηναίων Επιχείρηση Μηχανογράφησης». 7 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Κατημερτζόγλου Ζαμπίατου 
Γεωργίου. 8 


ΑΠΟΦΑΣΕΙΣ 

Αριθ. 529 (1) 

Διάθεση στην αγορά και εγκατάσταση ρευματοδοτών 
και ρευματοληπτών. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1) Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 1137/Α) όπως 
το άρθρο αυτό συμπληρώθηκε με το άρθρο 27 του Ν. 
2081/92 (ΦΕΚ 154/Α). 


2) Τις διατάξεις του Π.Δ. 229/86 «Σύσταση και Οργάνω¬ 
ση της Γενικής Γραμματείας Βιομηχανίας» (ΦΕΚ 96/Α/87) 
όπως τροποποιήθηκε με το Π.Δ. 396/89 (ΦΕΚ 172/Α). 

3) Την ΚΥΑ 470/85 «Ηλεκτρολογικό υλικό που προορίζε¬ 
ται να χρησιμοποιηθεί εντός ορισμένων ορίων τάσεως σε 
συμμόρφωση προς την οδηγία του Συμβουλίου 
73/23/ΕΟΚ» (ΦΕΚ 183/Β/85) όπως τροποποιήθηκε με την 
ΚΥΑ Β 6467/608 (ΦΕΚ 214/Β/88), Β27356/91 (ΦΕΚ 
78/Β/92) και 16717/5052 (ΦΕΚ 992/Β/94). 

4) Το άρθρο 22 του Ν 1682/87 «Μέσα και όργανα ανα¬ 
πτυξιακής πολιτικής. και άλλες διατάξεις» (ΦΕΚ 

14/Α/87). 

5) Τις διατάξεις του ΠΔ155/25.06.97 «Περί συστάσεως 
και λειτουργίας του Ελληνικού Οργανισμού Τυποποίησης 
(ΕΛΟΤΑ.Ε.)». 

6) Την αριθ. 37101/1146/1985 απόφαση του Υπουργού 
Οικονομικών για τη δημιουργία του Ειδικού Λογαριασμού 
με αριθ. 234218/6 της Τράπεζας Ελλάδος, για την κάλυψη 
των κάθε είδους εργαστηριακών και άλλων ελέγχων του 
κυκλοφορούντος ηλεκτρολογικού υλικού, που υπάγεται 
στις διατάξεις της υπ’ αριθ. 470/1985 ΚΥΑ. 

7) Την υπ’ αρ. 3574/99 (ΦΕΚ 1373/Β/99) κοινή απόφαση 
του Πρωθυπουργού και του Υπουργού Ανάπτυξης «Ανά¬ 
θεση αρμοδιοτήτων στον Υφυπουργό Ανάπτυξης», απο¬ 
φασίζουμε: 

Άρθρο 1 

Η απόφαση αυτή έχει σκοπό τη ρύθμιση της διάθεσης 
στην αγορά του ηλεκτρολογικού υλικού που δεν εμπίπτει 
στο πεδίο εφαρμογής της ΚΥΑ 470/1985 (ΦΕΚ 183/Β/85) 
όπως έχει τροποποιηθεί μεταγενέστερα. 

Άρθρο 2 

Η απόφαση αυτή αφορά Ρευματοδότες και Ρευματολή¬ 
πτες ηλεκτρικού ρεύματος που προορίζονται να χρησιμο¬ 
ποιηθούν για ονομαστικές τάσεις μεταξύ 50 και 1000\/ για 
το εναλλασσόμενο ρεύμα ή/και μεταξύ 75 και 1500 V για 
το συνεχές ρεύμα. 

Άρθρο 3. 

Το ηλεκτρολογικό υλικό που αναφέρεται στο άρθρο 2 
της παρούσας μπορεί να τεθεί σε κυκλοφορία στην αγο¬ 
ρά μόνον εφόσον έχει καταχωρηθεί σύμφωνα με το άρ¬ 
θρο 6 της παρούσας και έχει σήμα συμμόρφωσης με τα 
πρότυπα του ΕΛΟΤ, ΕΛΟΤ 294 και ΕΛΟΤ 1413-1 , τεχνικά 

ισοδύναμα με τα Διεθνή πρότυπα ΟΕΕ 7 και ΙΕ0884 - 1 
αντίστοιχα όπως αυτά εναρμονίζονται ή τροποποιούνται 
εκάστοτε από τον ΕΛΟΤ στα πλαίσια της ΟΕΝΕΕΕΟ ή της 
ΙΕΟ . Το σήμα συμμόρφωσης πρέπει να έχει χορηγηθεί 
από τον ΕΛΟΤ ή από οργανισμό πιστοποίησης διαπιστευ¬ 
μένο από την ΕΑ (ΕυΓορεαπ ΑοοΓθάίΙεΙίοπ) και εγκατεστη¬ 
μένο σε χώρα της Ε.Ε.. 

Άρθρο 4 

Η κυκλοφορία στην αγορά του ηλεκτρολογικού υλικού 
της παρούσας μπορεί να απαγορευθεί για λόγους ασφα¬ 
λείας με αιτιολογημένη απόφαση της αρμόδιας 4ης 
Δ/νσης Κλαδικής Βιομηχ. Πολιτ. του Υπουργείου Ανάπτυ¬ 
ξης εφόσον κριθεί ότι δεν γίνεται ορθή εφαρμογή των 
ανωτέρω προτύπων ΕΛΟΤ. 

Άρθρο 5 

1. Από 30ης Δεκεμβρίου 1999 δεν επιτρέπεται η εισαγω¬ 
γή και η διάθεση στην αγορά του ηλεκτρολογικού υλικού 
που εμπίπτει στις διατάξεις της παρούσας, εφόσον δεν 
πληροί τις απαιτήσεις του άρθρου 3 της παρούσας και 
δεν έχει καταχωρηθεί νομίμως, σύμφωνα με τις διατάξεις 
του άρθρου 6 αυτής. 

2. Κατ’ εξαίρεση το ήδη κυκλοφορούν ηλεκτρολογικό 
υλικό μπορεί να διατεθεί μέχρι 28ης Φεβρουάριου 2000 
εφόσον πληροί τις απαιτήσεις ασφάλειας και διαθέτει τη 
σχετική έγκριση κυκλοφορίας από την 4η Δ/νση Κλαδ. 
Βιομ. Πολ. του Υπουργείου Ανάπτυξης. 

Άρθρο 6 

Καταχώρηση ηλεκτρολογικού υλικού. 

Το ηλεκτρολογικό υλικό που εμπίπτει στις διατάξεις της 
παρούσας εφ’ όσον πληροί τις διατάξεις του άρθρου 3 
αυτής καταχωρείται στην αρμόδια 4η Δ/νση Κλαδικής 
Βιομηχ. Πολιτ. του Υπουργείου Ανάπτυξης. 

1. Η καταχώρηση γίνεται κατόπιν υποβολής από τον εν¬ 
διαφερόμενο κατασκευαστή ή εισαγωγέα ή έμπορο συ¬ 
μπληρωμένης εις διπλούν έντυπης δήλωσης καταχώρη- 
σης, ως το υπόδειγμα του παραρτήματος της παρούσας, 
συνοδευομένης από τα ακόλουθα δικαιολογητικά : 

α.Αντίγραφο πιστοποιητικού του ΕΛΟΤ ή του διαπι¬ 
στευμένου Οργανισμού Πιστοποίησης που έχει χορηγή¬ 
σει το σήμα ποιότητας στο εν λόγω προϊόν. 

β. Απόδειξη καταβολής από τον ενδιαφερόμενο παρά¬ 
βολου δρχ 25.000 ανάτύπο ηλεκτρολογικού υλικού στον 
ειδικό λογαριασμό υπ’ αριθ. 234218/6 της Τράπεζας της 
Ελλάδος για τον έλεγχο της διάθεσης και κυκλοφορίας 
στην αγορά του ηλεκτρολογικού υλικού. 

γ. δείγμα του προϊόντος 

δ. εικονογραφημένο έντυπο του προϊόντος 

2. Για την κάλυψη των κάθε είδους εργαστηριακών και 
άλλων ελέγχων του διατεθειμένου στην αγορά ηλεκτρο- 
λογικού υλικού χρησιμοποιείται ο ειδικός λογαριασμός 
με αριθ. 234218/6 της Τράπεζας της Ελλάδος, που έχει 
ήδη συσταθεί με την 37101/1146/18-4-85 απόφαση του 
Υπουργού Οικονομικών. 

3. Η ισχύς της καταχώρησης, είναι τριετής και δύναται 
να ανανεούται σύμφωνα με την ανωτέρω διαδικασία. 

4. Όταν διαπιστωθεί ότι ένα καταχωρηθένηλεκτρολογι- 
κό υλικό δεν πληροί πλέον τις απαιτήσεις ασφαλείας, η 
αρμόδια 4η Δ/νση Κλαδικής Βιομηχ. Πολιτ της Γ.Γ.Β. του 
Υπουργείου Ανάπτυξης, εκδίδει αιτιολογημένη απόφαση 
διαγραφής αυτού από τον πίνακα καταχωρήσεων. 


Άρθρο 7 

1. Οποιοσδήποτε ο οποίος, με την ιδιότητα του κατα- 
σκευαστού, του εισαγωγέα, του πωλητού ή του ηλεκτρο¬ 
λόγου εγκατάστατου, κατασκευάζει, συναρμολογεί, πω- 
λεί ή προσφέρει προς πώληση, ή εγκαθιστά και εν γένει 
διαθέτει στην αγορά ηλεκτρολογικό υλικό που εμπίπτει 
στις διατάξεις της παρούσας είναι υπεύθυνος ώστε το 
ανωτέρω υλικό να ανταποκρίνεται στις διατάξεις του άρ¬ 
θρου 3. Ενημερωτικές πινακίδες που θα αναγράφουν τον 

αριθμό καταχώρησης (ΑΡ. ΚΑΤ .)του προς πώληση 

ηλεκτρολογικού υλικού της παρούσας απόφασης πρέπει 
να αναρτώνται στις θέσεις έκθεσής του , άλλως επιβάλ¬ 
λεται πρόστιμο ως ένα εκατομμύριο (1.000.000) δρχ στην 
αρμόδια επιχείρηση. 

2. Οι κατά την προηγούμενη παράγραφο υπεύθυνοι 
οφείλουν να παραδίδουν, χωρίς αντάλλαγμα στα αρμό¬ 
δια γιατον έλεγχο του ηλεκτρολογικού υλικού όργανα και 
να αποστέλλουν, εφόσον τους ζητηθεί για έλεγχο στα ερ¬ 
γαστήρια του ΕΛΟΤ ή σε άλλα αναγνωρισμένα εργαστή¬ 
ρια από το Υπουργείο Ανάπτυξης τα απαιτούμενα δείγ¬ 
ματα του τύπου του ηλεκτρολογικού υλικού που πρόκει¬ 
ται να ελεγχθεί. 

Επίσης οφείλουν να επιτρέπουν στα εντεταλμένα όργα¬ 
να, του Υπουργείου Ανάπτυξης την είσοδο στους χώρους 
κατασκευής, πωλήσεως, ή αποθήκευσης να θέτουν στη 
διάθεσή τους οποιοδήποτε στοιχείο τους ζητηθεί που 
έχει σχέση με την κατασκευή ή προέλευση του εν λόγω 
υλικού και να διευκολύνουν το έργο των οργάνων αυτών. 

3. Το ηλεκτρολογικό υλικό που παραδόθηκε για έλεγχο 
εφόσον διαπιστωθεί ότι είναι σύμφωνο με τις διατάξεις 
του άρθρου 3, μετά τη διενέργεια του ελέγχου επιστρέ- 
φεται στον ιδιοκτήτη του. 

Εφόσον κατά τον έλεγχο το ως άνω υλικό αλλοιωθεί ή 
καταστραφεί ουδεμία αποζημίωση καταβάλλεται στον 
ιδιοκτήτη του, έστω και αν τελικώς αποδειχθεί ότι είναι 
σύμφωνο με τις διατάξεις του άρθρου 3 της παρούσας. 

4. Η 4η Δ/νση Κλαδικής Βιομ. Πολιτικής της Γενικής 
Γραμματείας Βιομηχανίας του Υπουργείου Ανάπτυξης εί¬ 
ναι αρμόδια για τον έλεγχο της διάθεσης στην αγορά των 
ηλεκτρολογικών προϊόντων σύμφωνα με τις διατάξεις της 
παρούσας. Το αρμόδιο για τον έλεγχο της αγοράς όργα¬ 
νο, παρουσία του ενδιαφερομένου, δεσμεύει έως τριάντα 
(30) δείγματα του προς εξέταση τύπου ηλεκτρολογικού 
υλικού , τα οποία παραμένουν στον ενδιαφερόμενο προ- 
κειμένου να ελεγχθούν σύμφωνα με την ακόλουθη διαδι¬ 
κασία. 

α. Εάν μετά τον έλεγχο από τα εργαστήρια , τα δείγμα¬ 
τα βρεθούν ασφαλή και ότι ανταποκρίνονται στις προδια¬ 
γραφές των προτύπων ΕΛΟΤ, τότε τα δείγματα αποδε- 
σμεύονται και τα ηλεγμένα δείγματα επιστρέφονται στον 
ενδιαφερόμενο. 

β. Εάν κατά τον έλεγχο τα δείγματα βρεθούν μη αντα- 
ποκρινόμενα στις προδιαγραφές των προτύπων ΕΛΟΤ τό¬ 
τε εκδίδεται από την αρμόδια 4η Δ/νση Κλαδικής Βιομηχ. 
Πολιτ. του Υπουργείου Ανάπτυξης απόφαση προσωρινής 
απαγόρευσης της κυκλοφορίας του από την αγορά. 

Ο ενδιαφερόμενος δικαιούται να υποβάλει προς την 
αρμόδια ως άνω Δ/νση του Υπουργείου Ανάπτυξης αιτιο¬ 
λογημένη ένσταση κατά της απόφασης αυτής, με την 
οποία ζητάει να επανελεγχθεί, με έξοδά του, το προϊόν, 
από διαπιστευμένο εργαστήριο της Ε.Ε της επιλογής 
του. 

γ. Στο ως άνω εργαστήριο αποστέλλεται ο απαιτούμε- 
νος αριθμός δεσμευμένων δειγμάτων προς έλεγχο. Εάν 
κατά το δεύτερο εργαστηριακό έλεγχο τα δείγματα ευρε- 
θούν μη ανταποκρινόμενα στις προδιαγραφές των προ¬ 
τύπων ΕΛΟΤ, απαγορεύεται οριστικά η κυκλοφορία του 
συγκεκριμένου τύπου προϊόντος στην αγορά και αποσύ- 
ρεται από την κυκλοφορία. 

δ. Εάν κατά το δεύτερο εργαστηριακό έλεγχο τα δείγ¬ 
ματα ευρεθούν ανταποκρινόμενα στις προδιαγραφές του 
προτύπου ΕΛΟΤ (απαιτήσειςτου άρθρου 3), η Υπηρεσία 
λαμβάνει τα υπόλοιπα δεσμευμένα δείγματα και τα απο¬ 
στέλλει σε διαπιστευμένο εργαστήριο της Ε.Ε. της επιλο¬ 
γής της , τα αποτελέσματα του οποίου θεωρούνται δε¬ 
σμευτικά, τόσο για τον ενδιαφερόμενο όσο και για την 
Υπηρεσία. Ανάλογα με τα αποτελέσματα του τελευταίου 
τούτου εργαστηρίου, εκδίδεται η σχετική απόφαση είτε 
οριστικής απαγόρευσης της κυκλοφορίας του προϊόντος 
είτε άρσης της προσωρινής απαγόρευσης, οπότε επιτρέ¬ 
πεται πλέον η ελεύθερη κυκλοφορία του. 

5. Η απόφαση απόσυρσης επιδίδεται στον ενδιαφερό¬ 
μενο υπόχρεο με συστημένη επιστολή ή με ΡΑΧ. 

α. Ο ενδιαφερόμενος υπόχρεος ενημερώνει με σχετική 
υπεύθυνη δήλωσή του την αρμόδια Υπηρεσία για την 
εκτέλεση της απόσυρσης εντός δέκα πέντε (15) ημερών 
από της παραλαβής της συστημένης επιστολής. Στη δή¬ 
λωσή του οφείλει να αναφέρει το πλήθος του υλικού που 
απεσύρθη και τον ακριβή χώρο (οδό, αριθμό) της αποθή¬ 
κευσης αυτού. 

Η αρμόδια Υπηρεσία μπορεί όποτε κρίνει σκόπιμο να προ- 
βεί στον έλεγχο της πραγματοποίησης της απόσυρσης, με¬ 
τά τον οποίο συντάσσει πρωτόκολλο ελέγχου που προσυ¬ 
πογράφεται και από τον ενδιαφερόμενο. Το υλικό που απο¬ 
σύρθηκε δεν μπορεί πλέον να διατεθεί στην αγορά. 

β. Εάν παρά την απόφαση απόσυρσης ο υπόχρεος εν¬ 
διαφερόμενος δεν ενημερώσει την υπηρεσία για την εκτέ¬ 
λεση της απόσυρσης ή δεν εκτελέσει την απόσυρση τι¬ 
μωρείται με πρόστιμο έως και είκοσι εκατομμυρίων 
(20.000.000) δραχμών. 

γ. Οποιοσδήποτε θέτει σε κυκλοφορία εισάγει ή μετα- 
πωλεί ηλεκτρολογικό υλικό που δεν καλύπτει τις απαιτή¬ 
σεις του άρθρου 3 της παρούσης τιμωρείται με πρόστιμο 
έως και πέντε εκατομμυρίων (5.000.000) δραχμών. 


Επίσης με πρόστιμο μέχρι και πέντε εκατομμυρίων 
(5.000.000) δραχμών τιμωρείται και οποιοσδήποτε ο οποί¬ 
ος , με την ιδιότητα του παραγωγού,του εμπόρου, του ει¬ 
σαγωγέα ή του εγκαταστάτη ηλεκτρολόγου, πωλεί, διανέ¬ 
μει ή εγκαθιστά ηλεκτρολογικό υλικό, το οποίο δεν είναι 
καταχωρημένο σύμφωνα με το άρθρο 6 της παρούσας. 

Σε περίπτωση υποτροπής οι παραβάτες τιμωρούνται με 
πρόστιμο διπλάσιο του αρχικού. 

Τα ανωτέρω πρόστιμα επιβάλλονται με δεόντως αιτιο¬ 
λογημένη απόφαση της 4ης Δ/νσης Κλαδικής Βιομηχανι¬ 
κής Πολιτικής του Υπουργείου Ανάπτυξης. 

Τα επιβληθέντα πρόστιμα σύμφωνα με τις διατάξεις του 
παρόντος άρθρου κατατίθενται στον Ειδικό λογαριασμό 
υπ’ αριθμό 234218/6 της Τράπεζας της Ελλάδος, καιοεν- 
διαφερόμενος προσκομίζει το αποδεικτικό κατάθεσης 
εντός τριάντα (30) ημερών από της κοινοποίησης με συ¬ 
στημένη επιστολή σ’ αυτόν της απόφασης προστίμου, 
στην4ηΔ/νση Κλαδικής Βιομ. Πολιτικής. Σε περίπτωση μη 
προσκόμισης του αποδεικτικού κατάθεσης εντός της τα¬ 
χθείσης προθεσμίας το επιβληθένπρόστιμο, βεβαιώνεται 
από το Δημόσιο ταμείο εντός τριάντα (30) ημερών από 
της λήξης της παραπάνω προθεσμίας. 

Κατά των αποφάσεων των προστίμων αυτών, μπορεί να 
υποβληθεί από τον ενδιαφερόμενο προς την Υφυπουργό 
Ανάπτυξης προσφυγή εντός 30 ημερών από της κοινο- 
ποιήσεώςτης. 

Άρθρο 8 

Από τις διατάξεις της παρούσας δεν προκαλείται δαπά¬ 
νη στον κρατικό προϋπολογισμό. 

Άρθρο 9 

Η ισχύς της παρούσας πλην των διατάξεων του άρθρου 
5 αρχίζει από τη δημοσίευσής της, στην Εφημερίδα της 
Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Ιανουάριου 2000 

Ο ΥΦΥΠΟΥΡΓΟΣ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ 

Παραρτημα 

ΔΗΛΩΣΗ ΚΑΤΑΧΩΡΗΣΗΣ 


(Σύμφωνα με την Υπ. Απόφαση ) 

Δηλώνω υπεύθυνα . 

(ονοματεπώνυμο ή τίτλος επιχείρησης) 

Διεύθυνση:. 

(Οδός αριθμός Πόλη Ταχυδρ. Κώδικας) 

Α.Φ.Μ :. Τηλ:... ΦΑΞ:. 

ΕΙΔΟΣ ΥΛΙΚΟΥ:.... 

ΤΕΧΝΙΚΑ ΧΑΡΑΚΤΗΡΙΣΤΙΚΑ:. 

(νΟΕΤ ΑΜΡΕΚ ν/ΑΤΤ) 

ΤΥΠΟΣ ΥΛΙΚΟΥ:. 

ΕΠΩΝΥΜΙΑ ΚΑΤΑΣΚΕΥΑΣΤΟ Υ:. 

ΔΙΕΥΘΥΝΣΗ ΚΑΤΑΣΚΕΥΑΣΤΟΥ:. 

ΧΩΡΑ ΚΑΤΑΣΚΕΥΗΣ:. 

Το είδος είναι σύμφωνο με τις διατάξεις της Υ.Α. 

(ΝΑΙ - ΟΧΙ) 

ΣΥΝΗΜΜΕΝΑ ΥΠΟΒΑΛΛΟΝΤΑΙ: 

1. Πιστοποιητικό χορήγησης σήματος ποιότητας 

2. Εικονογραφημένο έντυπο του υλικού 

3. Τριπλότυπο κατάθεσης Τράπεζας Ελλάδος ΔΡΧ. 

ΥΠΟΥΡΓΕΙΟ ΑΝΑΠΤΥΞΗΣ . 

ΓΕΝΙΚΗ ΓΡΑΜΜΑΤΕΙΑ ΒΙΟΜΗΧΑΝΙΑΣ (Υπογραφή αιτούντος και 
4η Δ/ΝΣΗ ΚΛΑΔ. ΒΙΟΜΗΧ. ΠΟΛΙΤ. σφραγίδα) 

Αριθμός Καταχώρησης:. 

Ισχύει μέχρι. 

ΘΕΩΡΗΘΗΚΕ 

ΑΘΗΝΑ. 

Ο τμηματάρχης 

Αριθ. Φ6.29/29760/1444 (2) 

Τροποποίηση άδειας λειτουργίας, για τη συμπλήρωση 
της δραστηριότητας, για παραγωγή και ιατροτεχνο- 
λογικών προϊόντων, του εργοστασίου παραγωγής 
φαρμακευτικών και καλλυντικών προϊόντων, της Ε.Ι. 
Ζαρμπή & Σια Ο.Ε. «ϋοΐιηζ», που βρίσκεται στο Δήμο 
Μεγάρων, του Νομού Αττικής. 


ΟΙ ΥΠΟΥΡΓΟΙ ΑΝΑΠΤΥΞΗΣ 
ΚΑΙ ΥΓΕΙΑΣ & ΠΡΟΝΟΙΑΣ 

Εχοντας υπόψη: 

1. Τις διατάξεις των Νόμων 2516/97, 6422/1934, του 
Ν.Δ. 1150/1949, του από 15.10.1922 Β.Δ/τος, του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο, του Ν.Δ. 96/2.8.1973 και του Π.Δ. 
396/89 (ΦΕΚ 172/Α/16.6.89) για τον Οργανισμό της Γενι¬ 
κής Γραμματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β/5.9.91) 
άρθρο 12 παρ. 13 «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

4. Το υπ’ αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα «Συγχώνευση των Υπουργείων Τουρισμού, 
Βιομηχανίας Εν. & Τεχνολογίας & Εμπορίου στο Υπουρ¬ 
γείο Ανάπτυξης». 

5. Την απόφασή μας με αριθμό Φ6.29/29371/1218/ 
21.9.98 (ΦΕΚ 1089/Β/20.10.98), με την οποία χορηγήθηκε 
άδεια λειτουργίας στο εν λόγω εργοστάσιο, απεριορί¬ 
στου διάρκειας, για μηχ/τα ισχύος 26,51 ΗΡ & αξίας 30 
εκατομμυρίων δρχ. 

6. Αίτηση της Ε.Ι.Ζαρμπή από 25.2.99 για την τροποποί¬ 
ηση της άδειας λειτουργίας του εργοστασίου της,παρα¬ 
γωγής φαρμακευτικών και καλλυντικών προϊόντων. 

7. Τα σχεδιαγράμματα που έχουν εγκριθεί με την αρχι¬ 
κή άδεια λειτουργίας, καθώς και τα λοιπά δικαιολογητικά 
στοιχεία, που υποβλήθηκαν με την αίτηση της εταιρείας. 

8. Την από 26.4.99 εισήγηση της Υπηρεσίας μας και την 
γνωμάτευση του Ε.Ο.Φ. με αριθμό 0-854/12/28.7.99, απο¬ 
φασίζουμε: 

1. Τροποποιούμε την Φ6.29/29371/1218/21.9.98 (ΦΕΚ 
1089/Β/20.10.98) άδεια λειτουργίας,του εργοστασίου 
παραγωγής φαρμακευτικών και καλλυντικών προϊόντων, 
της Ε.Ι. Ζαρμπή & Σία Ο. Ε., με συμπλήρωση της δραστη¬ 
ριότητας για παραγωγή και ιατροτεχνολογικών προϊό¬ 
ντων, όπως η εγκατάσταση εικονίζεται στα σχεδιαγράμ¬ 
ματα που θεωρήσαμε με την παραπάνω απόφασή μας και 
που έχει τα ακόλουθα ειδικώτερα στοιχεία : 


α. Θέση: 


β. Κάτοχος: 

γ. Είδος εγκατάστασης: 


δ. Ισχύς μηχανημάτων: 


ε. Ατμολέβητες: 
στ. Αξία μηχανημάτων 


Δήμος Μεγάρων 
Νομός Αττικής 
Οδός Θηβών 

Ε.Ι.Ζαρμπή & Σία Ο.Ε. «ύΟΗΝΖ» 
Εργοστάσιο παραγωγής φαρμακευτικών 
καλλυντικών & ιατροτεχνολογικών 
προϊόντων. 

Υφιστάμενη 26,51 ΗΡ &11,110 Κ\Λ/ 

Νέα 4,00 ΗΡ&-Κνν 
Συνολική ισχύς 30,51 ΗΡ & 11.110Κ\Λ/ 
Κατηγορία Π.Υ.Δ. Π.Π. 
Υφισταμένων30.840.000 Νέων 1.160.000 
ΣΥΝΟΛΟ 32.000.000 δρχ. 


Κατά τα λοιπά εξακολουθεί να ισχύει η υπ’ αριθμό 
Φ6.29/29371/1218/21.9.98 (ΦΕΚ 1089/Β/20.10.98) άδεια 
λειτουργίας, με τους όρους και περιορισμούς που αυτή 
περιέχει. 

2. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στο όνομα Φυσικού ή Νομικού Προσώπου άλ¬ 
λου εκτός του ανωτέρω αναφερομένου. 

3. Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη άδεια, 
από άλλες διατάξεις προκύπτει αντίστοιχη υποχρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γ ραμμάτια: 

Για τη χορήγηση της ανωτέρω άδειας εκδόθηκαν τα 
εξής γραμμάτια: 

α. Παράβολο Β 742061 (1.000 δρχ.) 

β. Παράβολο Α 2216994 (2.000 δρχ.) 

γ. Παράβολο Α 2216995 (2.000 δρχ.) 

δ. Παράβολο Α 263383 (20.000 δρχ.) 

ε. ΠαράβολοΧαρτοσήμου Α6749125 (1.000 δρχ.) 

Αθήνα,10 Ιανουάριου 2000 
Με εντολή Υπουργών 

Ο Γενικός Γραμματέας Ο Γενικός Διευθυντής 
Βιομηχανίας Υπ. Υγείας 

Π. ΘΕΟΦΑΝΟΠΟΥΛΟΣ Π. ΜΠΑΚΟΠΟΥΛΟΣ 

□ 

Αριθ. οικ. 190044 (3) 

Τροποποίηση της 191915/99 απόφασης του Υπουργού 
Εργασίας και Κοινών. Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΝΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις: 

α) Του Ν. 1558/85 «Κυβέρνηση & Κυβερνητικά Όργανα» 

β) Του Ν. 212/69 «Περί οργανώσεως & διοικήσεως του 
ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α/ 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2 Το αριθμ. Β 127806/20.12.99 έγγραφο της Διοίκησης 
του ΟΑΕΔ. 

3 Την αριθμ. 191915/20.10.99 απόφαση του Υπουργεί¬ 
ου Εργασίας & Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ.3 59/97) της Νομαρχίας Αθηνών (1η Επιτροπή 
Πατησίων), όπως τροποποιήθηκε με την αριθ. 
192112/29.11.99 όμοια, αποφασίζουμε: 

Τροποποιούμε την αριθμ. 191915/99 απόφαση του 
Υπουργού Εργασίας& Κοινωνικών Ασφαλίσεων με την 
οποία συγκροτήθηκε η Επιτροπή Ν. Αθηνών για χορήγη¬ 
ση Κάρτας Παραμονής περιορισμένης χρονικής διάρκει¬ 
ας σε αλλοδαπούς κατά το μέρος που αφορά τον εισηγη¬ 
τή της Επιτροπής και ορίζουμε την Βαλιώτου Γλυκερία σε 
αντικατάσταση του Ροδόπουλου Ανδρέα ο οποίος μετα¬ 
τέθηκε. 

Κατά τα λοιπά, ισχύει η αριθμ. 191915/99 απόφασή μας, 

όπως αυτή τροποποιήθηκε με την αριθμ. 192112/99 
όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2000 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

□ 

Αριθ. 192424 (4) 

Τροποποίηση της 191936/20.10.99 απόφασης του 
Υπουργού Εργασίας και Κοινών. Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΝΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις: 

α) Του Ν. 1558/85 «Κυβέρνηση & Κυβερνητικά Όργανα» 

β) Του Ν. 212/69 «Περί οργανώσεως & διοικήσεως του 
ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α/ 

28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2 Το αριθμ. 13343/15.12.99 έγγραφο του Πρωτοδικείου 
Αθηνών. 

3 Την αριθμ. 191936/20.10.99 απόφαση του Υπουργεί¬ 
ου Εργασίας & Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Αθηνών (1η Επιτροπή 
Ρουφ), όπως τροποποιήθηκε με την αριθ. 
192111/29.11.99 όμοια, αποφασίζουμε: 

Τροποποιούμε την αριθμ. 191936/20.10.99 απόφαση 
του Υπουργού Εργασίας& Κοινωνικών Ασφαλίσεων με 
την οποία συγκροτήθηκε η Επιτροπή Ν. Αθηνών (1η Επι- 
τρ. Ρουφ) για τη χορήγηση Κάρτας Παραμονής περιορι¬ 
σμένης χρονικής διάρκειας σε αλλοδαπούς κατά το μέ¬ 
ρος που αφορά την Πρόεδρο της Επιτροπής και ορίζου¬ 
με την Πρωτόδικη Αθηνών Αικ. Μουμουτζιά, σε 
αντικατάσταση της Πολάκη Κυριακής, λόγω κωλύματος 
αυτής. 

Κατάταλοιπά, ισχύειη αριθμ. 191936/20.10.99 απόφα¬ 
σή μας, όπως αυτή τροποποιήθηκε με την αριθμ. 
192111/29.11.99 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2000 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

□ 

Αριθ. οικ. 190043 (5) 

Τροποποίηση της 191137/98 απόφασης του Υπουργού 
Εργασίας και Κοινών. Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΝΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση & Κυβερνητικά Όργανα» 


β) Του Ν. 212/69 «Περί οργανώσεως & διοικήσεως του 
ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α/ 

28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2 Το αριθμ. Β 127806/20.12.99 έγγραφο της Διοίκησης 
του ΟΑΕΔ. 

3 Την αριθμ. 191937/9.7.98 απόφαση του Υπουργείου 

Εργασίας & Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ.3 59/97) της Νομαρχίας Καρδίτσας όπως τρο¬ 
ποποιήθηκε με τις αριθ. 192076/98, 191519/99, 

191734/99 όμοιες, αποφασίζουμε: 

Τροποποιούμετην αριθμ. 191937/98 απόφαση του Υπουρ¬ 
γού Εργασίας& Κοινωνικών Ασφαλίσεων με την οποία συ¬ 
γκροτήθηκε η Επιτροπή Ν. Καρδίτσαςγιατηχορήγηση Κάρ¬ 
τας Παραμονής περιορισμένης χρονικής διάρκειας σε αλ¬ 
λοδαπούς κατά το μέρος που αφορά τον εισηγητή και 
ορίζουμε τονΤσιαμούρτα Θωμά, σε αντικατάσταση του Πα- 
πακώστα Ευαγγέλου, ο οποίος συνταξιοδοτήθηκε. 

Κατάταλοιπά, ισχύειη αριθμ. 191137/98 απόφασή μας, 
όπως αυτή τροποποιήθηκε με τις αριθ. 192076/98, 
191519/99 και 191734/99 όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,11 Ιανουάριου 2000 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

□ 

Αριθ. οικ. 190041 (6) 

Τροποποίηση της 190114/99 απόφασης του Υπουργού 
Εργασίας και Κοινών. Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΝΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις: 

α) Του Ν. 1558/85 «Κυβέρνηση & Κυβερνητικά Όργανα» 

β) Του Ν. 212/69 «Περί οργανώσεως & διοικήσεως του 
ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α/ 

28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2 Το αριθμ. Β 127806/20.12.99 έγγραφο της Διοίκησης 
του ΟΑΕΔ. 

3 Την αριθμ. 190114/5.4.97 απόφαση του Υπουργείου 
Εργασίας & Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Αθηνών (Επ. Πατη¬ 
σίων), αποφασίζουμε: 

Τροποποιούμε την αριθμ. 190114/99 απόφαση του 
Υπουργού Εργασίας & Κοινωνικών Ασφαλίσεων με την 
οποία συγκροτήθηκε η Επιτροπή Ν. Αθηνών γιατη χορή¬ 
γηση Κάρτας παραμονής περιορισμένης χρονικής διάρ¬ 
κειας σε αλλοδαπούς κατά το μέρος που αφορά τους 
γραμματείς της Επιτροπής και ορίζουμε την Κατσικογιάν- 
νη Κονδύλια, με αναπληρώτρια αυτής την Κούνεζη Μαρία 

- Ελένη, σε αντικατάσταση των Ροδόπουλου Ανδρέα και 
Κατσικογιάννη Κονδυλίας, αντίστοιχα. 

Κατά τα λοιπά ισχύει η αριθ. 190114/99 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2000 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

□ 

Αριθ. 548 (7) 

Τροποποίηση και προσαρμογή στις διατάξεις του Π.Δ. 
410/95 (Δ.Κ.Κ.) της Συστατικής πράξης της αμιγούς 
δημοτικής επιχείρησης με την επωνυμία «Δήμος Αθη¬ 
ναίων Επιχείρηση Μηχανογράφησης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1) Το αριθμ. 787/14-7-1981 Προεδρικό Διάταγμα που 
αφορά τη σύσταση στο Δήμο Αθηναίων αμιγούς δημοτικής 
επιχείρησης με την επωνυμία «ΔΗΜΟΣ ΑΘΗΝΑΙΩΝ ΕΠΙΧΕΙ¬ 
ΡΗΣΗ ΜΗΧΑΝΟΓΡΑΦΗΣΗΣ» και δημοσιεύτηκε στο ΦΕΚ 
205/31-7-1981 τ. Α', όπως μεταγενέστερα τροποποιήθηκε 
με την 19983/27-3-1985 απόφαση του Υπουργού Εσωτερι¬ 
κών, που δημοσιεύτηκε στο ΦΕΚ 222/24-4-1985 τ.Β'. 

2) Τις διατάξεις των άρθρων 277 έως 284 του Π.Δ/τος 
410/95 (ΦΕΚ Α'231) 

3) Την αριθμ. 25027/84 απόφαση του Υπουργού Εσωτε- 
ρικώνπου δημοσιεύτηκε στο ΦΕΚ244/19-4-84τ. Β'. 

4) Τις παρ. 22, 23 και 24 του άρθρου 11 του Ν. 2503/97 
(ΦΕΚ 107/30-5-97 τ.Α'). 

5) Την αριθμ. 3152/30-12-1999 απόφαση του Δημοτικού 
Συμβουλίου του Δήμου Αθηναίων για τροποποίηση και 
προσαρμογή της συστατικής πράξης της αμιγούς δημο¬ 
τικής επιχείρησης με την επωνυμία «Δήμος Αθηναίων Επι¬ 
χείρηση Μηχανογράφησης», αποφασίζουμε: 

Τροποποιούμε τις παραγρ. 1,2,4,5, 6 και 8 του άρθρου 
μόνου του Προεδρικού Διατάγματος 787/14-7-1981 προ¬ 
σαρμόζοντας το στις διατάξεις του Δημοτικού και Κοινο¬ 
τικού Κώδικα (Π.Δ. 410/95) ως εξής: 

1. ΣΥΣΤΑΣΗ: 

Συνίσταται στο Δήμο Αθηναίων Νομού Αττικής αμιγής 
δημοτική επιχείρηση με την επωνυμία «Δήμος Αθηναίων 
Επιχείρηση Μηχανογράφησης» η οποία αποτελεί Νομικό 
Πρόσωπο Ιδιωτικού Δικαίου και διέπεται από τις διατάξεις 
των άρθρων 277 έως 284 του Π.Δ./τος410/95 (Δ.Κ.Κ.) 

2. ΣΚΟΠΟΣ: 

Σκοπός της συνιστώμενης επιχείρησης είναι: 

• Ο σχεδιασμός, ανάπτυξη, υλοποίηση, εγκατάσταση 
και υποστήριξη πληροφοριακών συστημάτων 

• Η παροχή ολοκληρωμένων μηχανογραφικών λύσεων 
σε σύγχρονα και πολύπλοκα επιχειρησιακά περιβάλλο¬ 
ντα, 

• Η παραγωγή, εμπορία και διάθεση τεχνολογικού εξο¬ 
πλισμού (ΗΑΒϋννΑΗΕ), λογισμικού (50ΕΤ\Λ/ΑΒΕ), διεπα- 
φών (ΙΝΤΕΒΡΑ0Ε3) και τεχνογνωσίας. 

• Η παροχή υπηρεσιών επεξεργασίας στοιχείων σε 
ηλεκτρονική μορφή και η εκμετάλλευση διαφημιστικών 
στοιχείων. 

• Η εκπόνηση μελετών και παροχή συμβουλευτικών 
υπηρεσιών σε θέματα όπως πληροφορικής κ.α. 

• Η ανάπτυξη - παροχή υπηρεσιών εκτέλεσης πληρο¬ 


φοριακού έργου για τρίτο (ουΙεουΐΌίπςι) και εκτέλεσης 
διαχειριστικών υπηρεσιών στις εγκαταστάσεις της ΔΑΕΜ 
(ίαοίΙίΐίΘε πιαηα^θπιαηΐ). 

• Η παροχή υπηρεσιών Διαδικτύου (ΙπΙθγπθΙ) και ο σχε- 
διασμός - ανάπτυξη και υλοποίηση εφαρμογών που άπτο- 
νται όλων των όψεων του μέσου αυτού. 

• Η ανάπτυξη - υλοποίηση τηλεπικοινωνιακών εφαρμο¬ 
γών με πληροφοριακά μέσα και η ολοκλήρωση τηλεπικοι¬ 
νωνιακών και πληροφοριακών συστημάτων. 

• Η διάθεση υπηρεσιών ολοκλήρωσης πληροφοριακών 
(λογισμικού και υλικού) εφαρμογών και συστημάτων 
(εγείθπιε ίηΙθρΓαΙίοπ). 

• Η ολοκλήρωση - συναρμολόγηση υπολογιστικών συ¬ 
στημάτων από υλικά ειδικευμένων προμηθευτών. 

• Η συντήρηση υπολογιστικού και άλλου εξοπλισμού 
και λογισμικού εφαρμογών, διαχείρισης και ανάπτυξης. 

• Η αντιπροσώπευση εμπορικών ή άλλων φορέων του 
εσωτερικού ή του εξωτερικού που δραστηριοποιούνται 
σε παρεμφερείς τομείς και η συνεργασία μαζί τους. 

• Η συμμετοχή σε Κοινοπραξίες ή άλλες μορφές συ¬ 
νεργασίας εταιριών για την ανάπτυξη, υλοποίηση, εγκα¬ 
τάσταση και υποστήριξη μεγάλων έργων πληροφορικής 
στο δημοτικό, δημόσιο και ιδιωτικό τομέα. 

3. ΔΙΑΡΚΕΙΑ: 

Η διάρκεια της Επιχείρησης ορίζεται σε πενήντα (50) 
χρόνια. Αρχίζει από τη δημοσίευση της συστατικής της 
πράξης συστάσεώςτης στην Εφημερίδα της Κυβερνήσε¬ 
ως και λήγει την αντίστοιχη μετά πενήντα (50) χρόνια ημε¬ 
ρομηνία, με απόφαση του Δημοτικού Συμβουλίου. Η διάρ- 
κειά της δύναται να παρατείνεται πριν από τη λήξη της. 

4. ΕΔΡΑ: 

Έδρα της Επιχείρησης ορίζεται ο Δήμος Αθηναίων Ν. 
Απικής, το Διοικητικό Συμβούλιο της επιχείρησης δικαι¬ 
ούται να ιδρύσει με απόφασή του υποκαταστήματα σε 
οποιοδήποτε μέρος της Ελλάδας ή στο εξωτερικό αν κρί¬ 
νει αυτό σκόπιμο. 

5. ΔΙΟΙΚΗΣΗ: 

Η επιχείρηση διοικείται από 9μελές (9) Διοικητικό συμ¬ 
βούλιο το οποίο ορίζεται μαζί με αναπληρωτές από το Δη¬ 
μοτικό Συμβούλιο. Από τα μέλη του Διοικητικού Συμβου¬ 
λίου τρεις (3) τουλάχιστον είναι αιρετοί εκπρόσωποι του 
Δήμου Αθηναίων εκ των οποίων το ένα προέρχεται από τη 
μειοψηφία, ένα (1) εκπρόσωπος της Ελληνικής Εταιρίας 
Επιστημόνων Ηλεκτρονικών Υπολογιστών και Πληροφο¬ 
ρικής (ΕΠΥ), πέντε (5) δημότες ή κάτοικοι που έχουν πεί¬ 
ρα ή γνώσεις σχετικές με το αντικείμενο της επιχείρησης 
και ένας (1) εκπρόσωπος των εργαζομένων στην επιχεί¬ 
ρηση αν αυτή απασχολεί περισσότερους από είκοσι ερ¬ 
γαζομένους με αντίστοιχη μείωση (1) μέλους της ομάδας 
των δημοτών - κατοίκων. 

6. ΠΕΡΙΟΥΣΙΑ: 

Τα περιουσιακά στοιχεία τα οποία διατίθενται για την 
επιχείρηση είναι: 

• Ακίνητο (τμήμα ορόφου) στο δημοτικό κτίριο της 
οδού Λιοσίων 22 εμβαδού μ. 2000 για την εγκατάστασή 
της. 

• Ηλεκτρονικός υπολογιστής 

• Βοηθητικός εξοπλισμός τα οποία αφού αποτιμηθούν 
απάτην Επιτροπή του άρθρου 9του Ν.2190/20 θα αποτε¬ 
λούν περιουσία της Επιχείρησης. 

7. ΠΟΡΟΙ: 

Πόροι της Επιχείρησης είναι: 

Τα έσοδα που προέρχονται από την με αμοιβή, ανάπτυ- 

ξη - υλοποίηση - εγκατάσταση - υποστήριξη πληροφορια¬ 
κών συστημάτων, παροχή συμβουλευτικών υπηρεσιών, 
παροχή υπηρεσιών επεξεργασίας στοιχείων σε ηλεκτρο¬ 
νική μορφή, προμήθεια εξοπλισμού και λογισμικού, εκπό¬ 
νηση μελετών, παροχή υπηρεσιών ουίεουτοίηρ, ΐεοίΐίΐίβε 
πιαηερΘπίθπί- ίπίθτπθΐ - ολοκλήρωσης συστημάτων λογι¬ 
σμικού - υλικού - τηλεπικοινωνιών, κ.λ.π. προς το Δήμο 
Αθηναίων, τα ιδρύματα και τους οργανισμούς του (των 
οποίων αποτελεί αποκλειστικό σύμβουλο σε θέματα που 
άπτονται του σκοπού της και των οποίων τις ανάγκες δύ- 
ναται να καλύπτει), καθώς και σε άλλους φορείς Τοπικής 
και Νομαρχιακής Αυτοδιοίκησης σε ολόκληρη την Ελλη¬ 
νική Επικράτεια καθώς και σε πάσης φύσεως ιδιωτικούς 
φορείς και Οργανισμούς ιδιωτικού ή δημοσίου δικαίου. 
Πόροι επίσης είναι εν γένει τα έσοδα από τη διάθεση και 
εμπορία προϊόντων εξοπλισμού και λογισμικού, τη συ¬ 
ναρμολόγηση -ολοκλήρωση υπολογιστικών συστημά¬ 
των, τη χρήση των έργων και των υπηρεσιών της, την εκ¬ 
μετάλλευση διαφημιστικών στοιχείων. 

Οι πρόσοδοι από την περιουσία της. 

Δάνεια, κληρονομιές, εισφορές, δωρεές και λοιπές επι¬ 
χορηγήσεις. 

Με την παροχή των παραπάνω υπηρεσιών και την εμπο¬ 
ρία - διάθεση προϊόντων και εξοπλισμού επιτυγχάνεται 
ουσιαστική ωφέλεια και κέρδος (έσοδα - έξοδα). 

8. ΔΙΑΛΥΣΗ - ΕΚΚΑΘΑΡΙΣΗ: 

Η επιχείρηση διαλύεται: 

α) με απόφαση του Δημοτικού Συμβουλίου, με την από¬ 
λυτη πλειοψηφία των μελών του και απόφαση Γεν. Γραμ- 
ματέα της Περιφέρειας Αττικής 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της Επιχείρησης 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 


ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο. 

9. Η ΣΥΓΚΡΟΤΗΣΗ: 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές διατάξεις του Π.Δ/τος 410/95 (Δ.Κ.Κ.) και την με 
αριθμό 25027/9-4-84 απόφαση του Υπουργού Εσωτερι¬ 
κών που δημοσιεύτηκε στο ΦΕΚ 244/19-4-1984 τ.Β. 

10. ΚΑΛΥΨΗ ΔΑΠΑΝΗΣ: 

Από την απόφασή μας αυτή δεν προκαλείται δαπάνη σε 
βάρος του προϋπολογισμού του Δήμου Αθηναίων. 

Η παρούσα να δημοσιευτεί στην Εφημερίδα της Κυβερ- 
νήσεως. 

Αθήνα,10 Ιανουάριου 2000 
Με εντολή Γ εν. Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

□ 

( 8 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Κατημερτζόγλου Ζαμπίατου Γεωρ¬ 
γίου. 

Ο ΝΟΜΑΡΧΗΣ ΡΕΘΥΜΝΗΣ 

Με την απόφαση του Νομάρχη Ρεθύμνης 8044/99 έχει 
χορηγηθεί στην Κατημερτζόγλου Ζαμπία του Γεωργίου 
άδεια ασκήσεως επαγγέλματος Κοινωνικού Λειτουργού. 

Ο Νομάρχης 
Μ. ΛΙΤΙΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




